Løbe N 6

Stempel 2 Kr. 45 Øre

Leje-Kontrakt

Krigsbestyrelsen tilstaar herved at have bortlejet til Hr. Kunstmaler Jerichau følgende Beboelseslejlighed m. m. i hærens Etablisement i Hørsholm fra Oktober Flyttedag 1890, nemlig:

Lieutenantlejligheden No 4 i Domestikbygningen bestaaende af :

Kjælder No 1-5 inkl., hvori Køkken,

Stueetage No 1-4 - do

Øverste Etage No 1-7 - do

Loftet over disse Lokaliteter samt

Gaarden, hvori Udhus med Latrine (fælles med Lejligheden No 3) og den udfor Lejligheden No 4 værende Gaardsplads.

For den aarlige Leje af 300 Kr, skriver Tre Hundrede Kroner, som erlægges med ½ Aars Leje forud (150 Kr.) den 1ste Oktober 1890, og fremdeles saaledes, at et halvt Aars Leje er betalt 14 Dage før hver af de paafølgende almindelige Flyttedage.

Beboelseslejligheden med Tilbehør udlejes i den Stand, hvori den for Tiden er, og er Lejeren forpligtet til at vedligeholde den forsvarlig i Lejetiden, og ved Lejemaalets Ophør at tilbagelevere det Lejede til Krigsbestyrelsen i ligesaa god Stand som den, hvori det er modtaget. De i Haven værende Træer og Buske maa ikke fjernes uden Diriktionens Samtykke.

Krigsbestyrelsen vedligeholder Bygningen paa Tag og Fag og betaler alle paa Bygningen og Arealet hvilende kongelige og kommunale Skatter og Afgifter, hvorimod alle paa Lejligheden specielt hvilende Afgifter udredes af Lejeren. Denne betaler saaledes Skorstensfejning, Kakkelovnsrensning, Latrinudkørsel, Gadefejning og deslige.

Lejeren besørger selv Belysning af Gadestrækningen forsaavidt denne paabydes af det Offentlige; Belysning af fælles Gaarde og Gange er Militæretaten uvedkommende. Fremleje eller Fremlaan af det Lejede, enten i dets Helhed eller enkelte Dele af samme, maa ikke ske uden Diriktionens skriftlige Tilladelse. Lejeren skal omgaas forsigtigt med Ild og Lys samt holde Komfur, Kakkelovn og Kakkelovnsrør forsvarlig rene. Brænde maa ikke hugges paa Skorstenen; i Frostvejr maa Vand ikke kastes i Vasken, men skal udbæres i Gaarden, hvorfor Direktionen er berettiget til at lade Vasken aflaase, naar det fryser. Det er Lejeren forbudt at holde Husdyr uden forud erhvervet Tilladelse fra Direktionen. Lejeren besørger de til Lejligheden hørende Trapper vaskede og renholdte. I øvrigt skal Lejeren holde sig de Bestemmelser efterrettelig, som af Direktionen træffes til Ordens Overholdelse i Ejendommen. Saadanne Foranstaltninger, som gøres nødvendige i Anledning af Ejendommens Reparation og Vedligeholdelse, er Lejeren pligtig at finde sig i uden Erstatning.

Lejligheden med Tilhørende og Tilliggende kan fra begge Sider opsiges med ¼ Aars (Fjerdingsaars) Varsel til Fraflytning ved en af de almindelige Flyttedage, men skulle Lejebetaling udeblive 4 Dage over den fastsatte Tid eller anden Misligholdelse af denne Kontrakt finde Sted, da er Lejeren forpligtet til straks uden foregaaende Opsigelse eller Varsel, at fraflytte Lejligheden, og derfor erstatte Krigsbestyrelsen det derved mulige opstaaede Tab, navnligen ogsaa Lejen indtil Lejligheden lovligen kan opsiges.

Bekostningen af denne Kontrakts lovlige Stempling udredes af Lejeren.

Jeg førnævnte Kunstmaler Jerichau, tilstaar herved at have indgaaet denne Lejekontrakt i Eet og Alt, og forpligter mig til at efterkomme samme i alle dens Bestemmelser.

Til Bekræftelse have vi denne Kontrakt, hvoraf bekræftet Genpart er leveret Lejeren, egenhændigen underskrevet.

Forordningen af 25 Januar 1828 skal i Søgsmaalstilfælde være gældende.

Hørsholm den 5/8Juli 1890

Kjøbenhavn

Paa Krigsbestyrelsens vegne

Nøkkentved Som Lejer

Kapitain og Chef for 2den Ingeniørdirektion Holger Jerichau

 (LS)

Nærværende Lejekontrakt approberes herved af Ingeniørkorpset paa Krigsbestyrelsens Vegne med henhold til Krigsministeriets Skrivelse D. 576 af 16de Juni 1890

Kjøbenhavn, den 10de Juli 1890

I. F. M. Ernst

General og Chef for Ingeniørkorpset